ΓΡΑΠΤΗ ΕΡΩΤΗΣΗ P-3024/01

υποβολή: Albert Maat (PPE-DE) προς την Επιτροπή

(23 Οκτωβρίου 2001)

Θέμα: Καταστροφή ολλανδικής επιχείρησης κρεατοπαραγωγής

Στη γαλλική πόλη Fougres εξοργισμένοι Γάλλοι αγρότες λεηλάτησαν τις εγκαταστάσεις μιας ολλανδικής επιχείρησης κρεατοπαραγωγής. Η επιχείρηση αυτή ασχολείται με την μεταποίηση βοείου κρέατος ολλανδικής προέλευσης. Σύμφωνα με τις δηλώσεις τους, οι Γάλλοι αγρότες ανέλαβαν τη δράση αυτή επειδή στην Γαλλία εισάγονται αυτή τη στιγμή μεγάλες ποσότητες βοείου κρέατος (και από την Ολλανδία) ενώπάρχει αρκετό κρέας στην ίδια χώρα.

Είναι ενήμερη η Επιτροπή για το γεγονός ότι Γάλλοι αγρότες λεηλάτησαν ολλανδική επιχείρηση κρεατοπαραγωγής στην Fougres (Γαλλία)·

Ποια μέτρα προτίθεται η Επιτροπή να λάβει για να προστατεύει την περιουσία Ευρωπαίων πολιτών από εθνικιστικές ενέργειες·

Ποια μέτρα προτείνει η Επιτροπή για την πρόληψη παρομοίων ενεργειών που στρέφονται κατά της εσωτερικής αγοράς·

Απάντηση του κ. Fischler εξ ονόματος της Επιτροπής

(3 Δεκεμβρίου 2001)

Η Επιτροπή δεν είχε πληροφορηθεί για τις καταστροφές που προκλήθηκαν στη μονάδα τεμαχισμού κρέατος Vivindus στη γαλλική πόλη Fougres. Εκτός από τις πληροφορίες που έδωσε το Αξιότιμο Μέλος του Κοινοβουλίου, πρέπει να διευκρινιστεί ότι στην επιτροπή διαχειρίσεως βοείου κρέατος στις 26 Οκτωβρίου 2001, ο αντιπρόσωπος της Ολλανδίας αναφέρθηκε στα γεγονότα της Fougres για να καταγγείλει τον απαράδεκτο χαρακτήρα, όσον αφορά την κοινή οργάνωση της αγοράς, καταστάσεων στις οποίες οι παραγωγοί απειλούν ή εμποδίζουν, σε ορισμένες γαλλικές περιοχές, τη λειτουργία των σφαγίων ή των εγκαταστάσεων μεταποιήσεως που επεξεργάζονται κυρίως βόειο κρέας από άλλα κράτη μέλη. Ωστόσο, η Επιτροπή δεν διαθέτει επί του παρόντος καμία ακριβή πληροφορία επί των γεγονότων αυτών. Ειδικότερα, δεν έχει πληροφορηθεί πως αντέδρασαν οι γαλλικές αρχές προκειμένου να τερματισθούν τέτοιες καταδικαστέες συμπεριφορές.

Πάντοτε, η Επιτροπή καταδικάζει τις βίαιες επιθέσεις που πραγματοποιούνται από ιδιώτες κατά της αρχής της ελεύθερης κυκλοφορίας των εμπορευμάτων καθώς και την παράλειψη τωνπευθύνων αρχών του συγκεκριμένου κράτους μέλους να λάβει τα αναγκαία μέτρα δημόσιου χαρακτήρα για να τερματιστούν αυτές.

Είναι γνωστό, ότι η παράλειψη των γαλλικών αρχών να λάβει τα αναγκαία μέτρα δημόσιου χαρακτήρα για να τερματιστεί η κατάσταση αυτή οδήγησε ήδη την Επιτροπή στο να κινήσει διαδικασία παράβασης, και το Ευρωπαϊκό Δικαστήριο να αποφανθεί στην απόφαση της 9ης Δεκεμβρίου 1997 στηνπόθεση C-265/95 Επιτροπή κατά Γαλλίας ότι παραλείποντας να λάβει όλα τα αναγκαία και ανάλογα μέτρα για να προστατευθεί η ελεύθερη κυκλοφορία των οπωροκηπευτικών, η Γαλλική Δημοκρατία παρέβη τιςποχρεώσεις πουπέχει σύμφωνα με το άρθρο 30 της συνθήκης ΕΚ (το οποίο έχει γίνει άρθρο 28 της συνθήκης ΕΚ), σε συνδυασμό με το άρθρο 5 της συνθήκης αυτής (το οποίο έχει γίνει άρθρο 10 της συνθήκης ΕΚ), και των κοινών οργανώσεων της αγοράς των γεωργικών προϊόντων(Συλ., σ. I-6959).

Σκόπιμο είναι επίσης ναπενθυμιστεί ότι μετά την απόφαση του Ευρωπαϊκού Συμβουλίου του Άμστερνταμ στις 16 και 17 Ιουνίου 1997, το Συμβούλιο εξέδωσε στις 7 Δεκεμβρίου 1998 τον κανονισμό (ΕΚ) αριθ. 2679/98 της 7ης Δεκεμβρίου 1998 για τη λειτουργία της εσωτερικής αγοράς όσον αφορά την ελεύθερη κυκλοφορία των εμπορευμάτων μεταξύ των κρατών μελών(1), που καθορίζει τους μηχανισμούς παρεμβάσεως της Επιτροπής που αποσκοπούν να διασφαλιστεί ότι τα κράτη μέλη, τα μόναπεύθυνα για τη διατήρηση της τάξης, να ενεργούν ταχέως για να αντιμετωπιστούν σοβαρά εμπόδια στην ελεύθερη κυκλοφορία των εμπορευμάτων που προκαλούνται από ενέργειες ατόμων.

Μετά την προαναφερθείσα απόφαση του Ευρωπαϊκού Δικαστηρίου στηνπόθεση C-265/95 και τον κανονισμό (ΕΚ) αριθ. 2679/98, η Επιτροπή απευθύνθηκε στις γαλλικές αρχές για να τουςπενθυμίσει τιςποχρεώσεις πουπέχουν δυνάμει των άρθρων 10 (πρώην άρθρο 5) και 28 (πρώην άρθρο 30) της συνθήκης ΕΚ καθώς και του προαναφερθέντος κανονισμού, και να τους ζητήσει να λάβουν όλα τα αναγκαία και ανάλογα μέτρα για να διασφαλιστεί η ελεύθερη κυκλοφορία των εμπορευμάτων.

Στην απάντησή τους, οι γαλλικές αρχές επιβεβαίωσαν ότι διεπράχθησαν βιαιότητες τη νύχτα της 14ης προς 15/10/2001 στη βιομηχανία τεμαχισμού κρέατος Vivindus στη Fougres. Ισχυρίζονται ότι η διάπραξη τέτοιων απροσδόκητων πράξεων που έγιναν κατά τη διάρκεια της νύκτας από ομάδα αποφασισμένων ατόμων που έδρασαν πολύ γρήγορα δυσκόλεψαν την αστυνομία να αναλάβει άμεσα καταστατικά μέτρα. Μόνο το πρωί της Δευτέρας 15/10/2001 οι γαλλικές αρχές μπόρεσαν να εφαρμόσουν μέτρα που συνίστανται στην έγκριση μέτρων όπως η κίνηση ανακριτικής έρευνας, οι αναγκαίες ενέργειες για να επαναλάβει τη δραστηριότητά της η επιχείρηση Vivindus και η αποζημίωση των καταστροφών. Ο νομάρχης της περιοχής της Βρετάνης δεσμεύθηκε να κάνει το παν ώστε οι επιχειρήσεις να μην αντιμετωπίσουν μελλοντικά παρόμοιες καταστάσεις.

Η Επιτροπή συνεχίζει να παρακολουθεί προσεκτικά την εξέλιξη της καταστάσεως στη Γαλλία ώστε, αν παρουσιαστεί ανάγκη να ενεργοποιήσει τους μηχανισμούς που προαναφέρθηκαν.

(1) ΕΕ L 337 της 12.12.1998.